ཐུའུ་བཀན་གྲུབ་མཐའ་ཤེལ་གྱི་མེ་ལོང་ལས།རྒྱ་ནག་ལ་ཙི་ན་དང་དྲི་ནཞེས་འབོད་པ་ནི་ཅུནཞེས་པའི་སྒྲ་དེ་མ་ཐོན་ནས་ཙིན་དང་ཙི་ན་ཞེས་སྒྲ་ཟུར་ཆག་པར་བཤད།གང་ལྟར་རྒྱ་ཞེས་པ་ནི་ད་ལྟ་ཀན་སུའུ་ཞིང་ཆེན་ཉིན་ཞྰ་རང་སྐྱོང་ལྗོངས་ཀྱི་ཀ་ཅུ་ཟེར་བ་དེ་ལ་གོ་ན་འགྲིག་པར་སྙམ།དཔེར་ན་དྲི་མེད་རྩ་བའི་མདོ་རུ་ཀ་ཅུ་རྒྱ་ཡི་རྒྱལ་ས་དང་།ད་ལྟ་ཡུལ་དེ་ལ་རྒྱ་ཀ་ཅུ་དང་ཀ་ཅུ་རྒྱ་སོགས་འབོད་པ་དང་།མདོ་སྨད་ཆོས་འབྱུང་སོགས་ལས་ཀོང་ཙེ་འཕྲུལ་རྒྱལ་གྱིས་བཞེངས་པའི་གསས་ཁང་སོགས་དེར་ཡོད་པར་བཤད་པ་དང་རྒྱ་ནག་པས་རང་གི་རིག་གནས་ཀྱི་མགོ་ཁུངས་དེ་རྨ་ཆུ་ལ་གཏུག་སྲོལ་ཡོད་པ་སོགས་ཀྱིས་མཚོན་རྒྱ་ཞེས་པའི་མེས་པོ་དེའང་དེ་ནས་མཆེད་པར་ཤེས་ཐུབ།